176 de localități din România nu au medic de familie. Cum arată viața în satele în care oamenii nu au nici doctor, nici farmacie
În 176 de localități din România nu există nici măcar un medic de familie. Autoritățile sanitare și cele locale spun că încearcă fără succes să îi convingă pe tinerii medici să lucreze la țară. „Am făcut eforturi mari, dar nu vine nimeni”, spune primarul unei comune din Constanța, unde există cabinet medical, dar e încuiat de mai bine de 10 ani.